EkBass/fiwiki-20250220-pages-articles huggingface dataset:
J. D. McClatchy

J. D. McClatchy (12. elokuuta 1945 Bryn Mawr, Pennsylvania – 10. huhtikuuta 2018 New York, New YorkYale News: In memoriam: Poet, librettist, and longtime Yale Review editor J.D. McClatchy) oli yhdysvaltalainen kirjallisuuskriitikko ja runoilija. Hän opiskeli Georgetownin ja Yalen yliopistoissa, joista jälkimmäisestä sai filosofian tohtorin arvonsa vuonna 1974. McClatchy julkaisi urallaan kahdeksan runoteosta, joista Hazmat (2002) toi hänelle Pulitzer- ehdokkuuden vuonna 2003The Pulitzer Prizes: 2003 Pulitzer Prize Winners & Finalists. Muuhun tuotantoon kuuluu kolme esseekokoelmaa sekä kuusitoista librettoa oopperoihin, joiden säveltäjiin kuuluivat William Schuman, Bruce Saylor, Ned Rorem, Lorin Maazel, Elliot Goldenthal, Tobias Picker ja Michael Dellaira. McClatchy myös toimitti yli kaksikymmentä kirjaa ja äänikirjasarjan.Academy of American Poets: About J. D. McClatchy McClatchy sai Taide- ja kirjallisuuspalkinnon Yhdysvaltain taide- ja kirjallisuusakatemialta sekä Kuvernöörin taidemitalin (2000) Connecticutin osavaltiolta. Hänet valittiin vuonna 1999 Yhdysvaltain taide- ja tiedeakatemian jäseneksi, ja hän toimi sen puheenjohtajana vuosina 2009–2011. Hän teki opetustyötä useissa yliopistoissa. McClatchylla oli aviomies, graafinen suunnittelija Chip Kidd.The Washington Post: J.D. McClatchy, elegant poet and ‘literary polymath,’ dies at 72 Hän kuoli 72-vuotiaana syöpäsairauteen. == Runoteokset == * Scenes from Another Life (1981) * Stars Principal (1986) * The Rest of the Way (1992) * Ten Commandments (1998) * Hazmat (2002) * Division of Spoils (2003) * Mercury Dressing (2009) * Plundered Hearts: New and Selected Poems (2014) == Lähteet == Luokka:Yhdysvaltalaiset runoilijat Luokka:Yhdysvaltalaiset libretistit Luokka:Kirjallisuuskriitikot Luokka:Vuonna 1945 syntyneet Luokka:Vuonna 2018 kuolleet
Jascha Zayde

Jascha Zayde (25. lokakuuta 1911 Mercedes, Argentiina – 3. syyskuuta 1999 New YorkThe New York Times: Jascha Zayde, 87, Pianist on New York Radio) oli yhdysvaltalainen pianisti, kapellimestari ja säveltäjäNew York Public Radio: Hambro and Zayde: A Piano Duo Like No Other. Hän syntyi venäläisille vanhemmille Argentiinassa, mutta muutti perheineen Yhdysvaltoihin ollessaan kuuden kuukauden ikäinen. Zayde aloitti pianonsoiton 3-vuotiaana ja debytoi 7-vuotiaana. Hän pääsi stipendillä Juilliard Schooliin, jossa hänen pääasiallisena opettajanaan toimi Carl Friedberg.University of Maryland Libraries: Jascha Zayde Collection Zayde oli ensimmäinen henkilökuntaan kuulunut muusikko, jonka New Yorkin klassinen radioasema WQXR palkkasi vuonna 1936. Viikoittainen esiintyminen radioasemalla jatkui yli kolmen vuosikymmenen ajan. Aluksi Zayde juonsi viikoittaista radio-ohjelmaa The Development of Piano Music, mutta myöhemmin palkattiin toinen pianisti, Clifford Herzer, jonka kanssa Zayde muodosti duon. Kokoonpano muodosti yhden radioaseman kohokohdista. Herzerin liityttyä laivastoon Zayden kanssa soittamaan tuli Leonid Hambro, jonka kanssa hän saavutti suosiota sekä radiossa että konserttiesiintyjänä. Kaksikko myös levytti muun muassa Francis Poulencin sonaatin kahdelle pianolle. Zayde soitti lisäksi New York City Balletissa vuodesta 1954. == Lähteet == Luokka:Yhdysvaltalaiset pianistit Luokka:Yhdysvaltalaiset kapellimestarit Luokka:Yhdysvaltalaiset säveltäjät Luokka:Vuonna 1911 syntyneet Luokka:Vuonna 1999 kuolleet
Suur-Savon museo

Suur-Savon museo on Mikkelin Kaukolan kaupunginosassa, Mikkelin Pitäjänkirkon naapurustossa toimiva kultturihistoriallinen museo. Se on keskittynyt Mikkelin ja Mikkelin seudun historian tallettamiseen ja esittämiseen. Museorakennuksen ensimmäisessä kerroksessa on vaihtuva näyttely. Toisessa ja kolmannessa kerroksessa on perusnäyttely, joka esittelee eteläsavolaista talonpoikaisesineistöä ja Mikkelin kaupunkihistoriasta kertovia esineitä. ==Historiaa== Mikkeliin avattiin museo maaliskuussa 1912, mutta tilanpuute tuli nopeasti esteeksi: jo kuukautta myöhemmin museo suljettiin. Vuonna 1929 perustettu Suur-Savon museoyhdistys täydensi kokoelmaa ja käynnisti museotoiminnan uudelleen. Vuosina 1930-1947 museon osoite oli Porrassalmenkatu 26, mutta taas tilat loppuivat kesken. Juhannuksesta 1960 lähtien museo on toiminut nykyisessä, alkujaan vuonna 1848 Mikkelin pitäjän lainajyvästöksi rakennetussa, ja sittemmin museotiloiksi kunnostetussa viljamakasiinissa. == Lähteet == ==Aiheesta muualla== *Suur-Savon museo (visitmikkeli.fi) *Suur- Savon museo (discoveringfinland.com) Luokka:Mikkelin museot Luokka:Kaukola (Mikkeli) Luokka:Suomen paikallismuseot Luokka:Kulttuurihistorialliset museot Luokka:Suomen 1800-luvulla rakennetut rakennukset ja rakennelmat Luokka:Pitäjänmakasiinit
Karolína Muchová

Karolína Muchová (s. 21. elokuuta 1996) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 19 toukokuussa 2021. Hän on voittanut urallaan yhden WTA-turnauksen kaksinpelissä. == Tennisura == Muchová pelasi grand slam -turnauksen pääsarjassa ensimmäisen kerran Yhdysvaltain avoimissa 2018, missä hän eteni kolmannelle kierrokselle voitettuaan toisella kierroksella 14:nneksi sijoitetun entisen maailmanlistan ykkösen Garbiñe Muguruzan. Wimbledonissa 2019 Muchová pääsi puolivälieriin voitettuaan neljännellä kierroksella maannaisensa, kolmanneksi sijoitetun Karolína Plíškován yli kolme tuntia kestäneessä ottelussa. Vuoden 2021 Australian avoimissa hän eteni välieriin, missä hävisi Jennifer Bradylle. Puolivälierissä hän voitti maailmanlistan ykkösen, Ashleigh Bartyn. Vuoden 2023 Ranskan avoimissa Muchová eteni ensimmäistä kertaa grand slam -turnauksen loppuotteluun voitettuaan välierissä maailmanlistan kakkosen, Aryna Sabalenkan. Loppuottelussa hän kohtaa maailmanlistan ykkösen, Iga Świątekin. == Lähteet == == Aiheesta muualla == * * Luokka:Tšekkiläiset tennispelaajat Luokka:Vuonna 1996 syntyneet Luokka:Elävät henkilöt
Tularosankilli

Tularosankilli (Cyprinodon tularosa) on hammaskillien (Cyprinodontidae) heimoon kuuluva kalalaji. Robert Rush Miller ja Anthony A. Echelle kuvasivat lajin tieteelle vuonna 1975. == Ulkonäkö ja koko == Tularosankilli on tavallisesti noin 3,3 senttimetrin mittainen ja voi kasvaa jopa 5,0 senttimetrin mittaiseksi. == Levinneisyys ja elinympäristö == Lajia on toistaiseksi tavattu vain Yhdysvalloista, jossa se elää Tularosan valuma- alueella New Mexicossa. Tularosankilliä tavataan vesistä, joiden lämpötila vaihtelee 26–30 celsiusasteen välillä. Kansainvälinen luonnonsuojeluliitto luokittelee lajin erittäin uhanalaiseksi. == Lähteet == Luokka:Hammaskarppikalat Luokka:Uhanalaiset kalat
Aasianmonni

Aasianmonni eli japaninmonni (Silurus asotus) on itäaasialainen monnien heimoon kuuluva makean veden kalalaji. Se elää luonnonvaraisena Japanissa, Kiinassa ja Venäjän itäosassa. Aasianmonni kasvaa tavallisesti noin 37 senttimetrin mittaiseksi. Suurimmillaan se voi olla 130 cm pitkä. Japanissa sitä on kasvatettu riisipelloilla. == Lähteet == Luokka:Monnit
Taitouinti kesäolympialaisissa 2020 – joukkuekilpailu

Taitouinnin joukkuekilpailu Tokion kesäolympialaisissa 2020 kilpailtiin 6.–7. elokuuta Tokyo Aquatics Centressä. Kilpailuun osallistuI 10 joukkuetta. Olympiakultaa voitti Venäjän olympiakomitean joukkue. ==Karsinnat== Olympiaturnaukseen osallistui kymmenen joukkuetta. Isäntämaa Japani sai suoraan paikan olympialaisiin. Japani sai samalla Aasialle varatun paikan. Aasian lisäksi Afrikalle, Euroopalle, Amerikalle ja Oseanialle annettiin yksi paikka olympialaisiin. Kaksi joukkuetta valittiin vuoden 2019 MM-kilpailujen perusteella. Viimeiset kolme joukkuetta valittiin erillisen karsintaturnauksen kautta. ===Olympiaturnaukseen pääsevät joukkueet=== Karsintatapa Ajankohta Paikat Maa Isäntämaa 1 2019 MM-kilpailut 2019 12. – 28. heinäkuuta 2019 2 Afrikka (MM-kilpailut 2019) 12. – 28. heinäkuuta 2019 1 Amerikka 26. heinäkuuta – 11. elokuuta 2019 1 Eurooppa 10. – 12. elokuuta 2019 1 Oseania (MM-kilpailut 2019) 12. – 28. heinäkuuta 2019 1 Karsintaturnaus 10.–13. kesäkuuta 2021 3 ==Kilpailu== Sijoitus Valtio Tekninen Vapaaohjelma Yhteensä 97.2979 98.8000 196.0979 96.2310 97.3000 193.5310 94.2685 96.0333 190.3018 4 93.3773 94.9333 188.3106 5 91.3372 92.8000 184.1372 6 91.4992 92.5333 184.0325 7 90.3780 91.5333 181.9113 8 77.9147 80.0000 157.9147 9 75.6351 77.3667 153.0018 10 DNS ==Lähteet== Joukkuekilpailu
Ratkaisutoimisto Seedi

Seedi on liikkeenjohdon konsulttitoimisto. Yrityksen perustivat Tanja Haapamäki ja Marko Parkkinen vuonna 2009. Yritys sijaitsee Espoossa ja työllistää yhteensä yli 50 henkilöä neljän perustamansa ja osaomistamansa asiantuntijayrityksen kautta. Nämä yritykset ovat liikkeenjohdon konsultointiin keskittyvä Seedi, ohjelmistokehitykseen ja koodaukseen keskittyvä Taito United Oy, asiakasperusteiseen markkinointiin keskittyvä Havain Oy sekä tilintarkastukseen ja yritystalouden hallintaan keskittyvä NeonAudit Oy. Seedin liikeideana on ratkoa yritysten ongelmia ja toisaalta perustaa uusia yrityksiä kasvattamoliiketoiminnassa itse kehittämiensä ratkaisujen ympärille. == Uudet yritykset == Seedin yrityskasvattamossa on perustettu useita yrityksiä, joista tunnetuin on Verso Food (perustettu Nofu Oy), joka valmistaa Kauhavan tehtaassaan suomalaisesta härkäpavusta kasviproteiinituotteita. Verso Food Oy:n tunnetuin tuote on Härkis. Verso Food myytiin vuonna 2019 norjalaisomisteiselle Kavlille. Woodly Oy (perustettu Welmu International Oy) kehittää uudenlaista sellupohjaista biomeeriä, josta valmistetaan muovia korvaavia pakkausmateriaaleja. Woodly voitti Uusi puu -kilpailun marraskuussa 2018. Palveluksessa Suomi Oy: Yhtiö on hoivapalveluyritys, jonka tarkoitus oli laajeta yritysostoilla. Yhtiö osti vuonna 2015 lehtimäkeläisen hoivakoti Villa Rantakaislan ja myi sen sekä muun asuinpalveluliiketoimintansa eli Lohjalla olevan hoivakoti Syysviirun Esperi Carelle vuonna 2017. Muut perustetut yritykset ovat: Vizibler Oy, Neadvice Oy, PP Tehdas Oy, Pro Finnish Oy, Fekman Oy, Dogia Oy, Vaikutustoimisto Freud Oy, Kaupallistamiskonttori Oy, Finnish Improved School Oy, Kaipaus Suomi Oy, Ilolla unelmatehdas Oy, Ape Payment Oy, Lifestyle academy Oy, News to Screen Oy sekä Siima Media Oy. ==Yhteiskunnalliset ohjelmat== Seedillä on yhteiskunnallisia ohjelmia, jotka tähtäävät parantamaan yhteiskunnallisia asioita kuten omistamisen arvostusta, hyvää johtamista ja kehittämisosaamista. Tärkeimmät yhteiskunnalliset ohjelmat ovat: Yrittäjästä omistajaksi -ohjelma , joka tähtää omistajuuden arvostukseen ja sen kehittämiseen. Ohjelma toteutetaan vuosittain, ja joka vuosi valitaan vuoden Hyvä Omistaja. Future CEO -ohjelma ja -tutkimus on toteutettu vuosittain alkaen 2016. Ohjelma tähtää kehittämään suomalaista johtajuutta. Future CEO of the Year valitaan ja palkitaan vuosittain. Hyväksytty toiminnankehittäjä HTK -ohjelma on vuosittain järjestettävä valmennus, joka tähtää osallistujien kehittämiskyvyn parantamiseen. == Lähteet == Luokka:Suomalaiset konsultointiyhtiöt
Bobby Gurney

Bobby Gurney (13. lokakuuta 1907 – 14. huhtikuuta 1994) oli englantilainen jalkapalloilija ja toimittaja. Hän oli pelipaikaltaan hyökkääjä. Gurney pelasi koko aikuisuransa Sunderlandissa, jossa hän voitti mestaruuden kaudella 1935–1936 ja FA Cupin 1937. Gurney on Sunderlandin kaikkien aikojen paras maalintekijä kaikki kilpailut mukaan lukien. Hän oli seuran paras maalintekijä 8 perättäisellä kaudella 1930-luvulla, voitti 1. divisioonan maalikuninkuuden kaudella 1935–1936 ja teki 388 pelaamassaan ottelussa yhteensä 228 maalia. Gurney pelasi myös yhden maaottelun Englannin maajoukkueessa 1935. Gurneyn pelaajaura päättyi loukkaantumiseen 1939, minkä jälkeen hän jäi Sunderlandiin valmennustehtäviin. Pelaajauran jälkeen Gurney toimi päävalmentajana Horden Colliery Welfaressa, Darlingtonissa, Peterborough Unitedissa ja Hartlepools Unitedissa. == Saavutukset == * Englannin 1. divisioonan mestaruus: 1935–36 * FA Cupin voitto: 1937 == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1907 syntyneet Luokka:Vuonna 1994 kuolleet
Sãotoménkiitäjä

Sãotoménkiitäjä (Zoonavena thomensis) on kiitäjiin kuuluva lintulaji. Sitä tavataan Guineanlahdelta São Tomén ja Príncipen saarilta. ==Koko ja ulkonäkö== Sãotoménkiitäjä on pienehkö lintu ja kasvaa noin 10 cm pitkäksi. Lajin pää, selkä ja pitkät siivet ovat väriltään mustat ja niissä on sinertävä kiilto. Kurkku ja rinta ovat linnulla väriltään tuhkanharmaat. Vatsa ja yläperä ovat sãotoménkiitäjällä valkoiset mustin viiruin. Pyrstö on musta, tylppäkärkinen ja sen kärjessä on lyhyitä piikkejä. ==Levinneisyys ja elinympäristö== Sãotoménkiitäjää tavataan São Tomén ja Príncipen saarilta ja se on elinalueellaan melko yleinen. Se elää metsissä ja niiden läheisillä maatalousmailla. Linnun ravintoa ovat lentävät hyönteiset ja se pyydystää niitä ilmasta usein suurien puiden läheisyydestä. Sãotoménkiitäjän pesä on ontossa puussa ja pesimäkausi kestää elokuulta lokakuulle. ==Lähteet== Luokka:Kiitäjälinnut
Alattion kirkko

Alattion kirkko tai Altan kirkko () on kirkko Norjan Alattiossa. Kirkko on rakennettu vuonna 1858. Sen on suunnitellut arkkitehti Stephen Henry Thomas. Se on malliltaan pitkäkirkko. Kirkossa on 230 istumapaikkaa. == Lähteet == Luokka:Alattio Luokka:Norjan puukirkot
Ötökät

Ötökät ovat pieniä selkärangattomia eläimiä, kuten hyönteisiä, hämähäkkieläimiä ja nilviäisiä. Ötökät ei ole taksonominen ryhmä tai biologinen termi, vaan arkikielinen nimitys, joka on kielenkäytössä yleistynyt. Suomessa esiintyy yli 25 000 ötökkälajia. == Lähteet == == Aiheesta muualla == * Ötökkätieto, luettelo ötökkäryhmistä Luokka:Eläinkunta
Snaefell

Snaefell (, ) on vuori Mansaaren koillisosassa. Snaefell on 621 metriä korkea ja siten Mansaaren korkein kohta. Kesäkuukausina Snaefellin ja Laxeyn välillä kulkee Snaefell Mountain Railway. Selkeinä päivinä Snaefellin huipulta voi sanonnan mukaan nähdä Mansaaren, Englannin, Irlannin, Skotlannin, Walesin sekä Taivaan.https://www.visitisleofman.com/things-to-do/snaefell-mountain-p1295771 == Lähteet == == Aiheesta muualla == Luokka:Mansaaren maantiede Luokka:Yhdistyneen kuningaskunnan vuoret ja kukkulat
Vehniän lusikka

Vehniän lusikka on sembramännystä valmistettu kivikautinen lusikka, jonka torppari Tobias Flyktman löysi Laukaan Vehniän Kurkisuosta talvella 1903. Sitä ei ole radiohiiliajoitettu, mutta todennäköisimmin se ajoittuu 2000-3000-luvulle eaa. Lusikka on peräisin Siperiasta, sillä lusikan raaka- aine, sembramänty, ei ole koskaan esiintynyt Uralin länsipuolella. Lusikan lyhyen kahvan päähän on veistetty karhunpää. Lusikkaa pidetään tunnetuimpana vehniäläisenä esineenä. Sitä ei liene käytetty syömiseen, vaan se oli jumalille tai esi-isille annettu uhrilahja, mihin viittaavat myös paikalla havaittu suolle luontaisesti kuulumaton hiekkakerros ja suurehkot kivet, jotka kokonsa puolesta voivat olla ihmisten paikalle kantamia. Löytöpaikkaa ei ole koskaan tutkittu arkeologien toimesta, sillä kun Julius Ailio saapui tutkimaan paikkaa vuonna 1912, se oli veden vallassa. Nykyisin lusikka on Kansallismuseossa. == Lähteet == * Vehniän kyläkirja, s. 20. Luokka:Kivikausi Suomessa Luokka:Laukaa Luokka:Keski-Suomen historia Luokka:Suomen muinaisjäännökset
Aaltokotkarausku

Aaltokotkarausku (Myliobatis tenuicaudatus) on kotkarauskujen heimoon kuuluva rustokalalaji. Se elää Uuden-Seelannin ja eteläisen Australian rannikoilla. Se on luokiteltu elinvoimaiseksi lajiksi. == Lähteet == Luokka:Rauskut
Aasiannahkiainen

Aasiannahkiainen eli australiannahkiainen (Geotria australis) on heimonsa Geotriidae ja sukunsa Geotra ainoa laji. == Ulkonäkö ja koko == Aasiannahkiainen on tavallisesti noin 47,5 senttimetrin mittainen, mutta se voi kasvaa jopa 57 senttimetrin mittaan. Ennätysyksilö oli 62 senttimetrin mittainen. == Elinympäristö ja levinneisyys == Aasiannahkiaista tavataan pohjakalalajina meri-, murto- ja makeassa vedessä. Se on levinnyt eteläiselle Tyynellemerelle. == Elinvaiheet == Neljä ensimmäistä elinvuottaan aasiannahkiaiset elävät pohjamudassa rannikkovirtojen yläjuoksulla. Sitten ne uivat mereen, jossa aikuiset aasiannahkiaiset asuvat merivedessä määrittelemättömän ajan loisien muita kaloja. Ne lähtevät makeisiin vesiin yleensä sateisina öinä kun vedenpinta on nousussa. Saavuttuaan makeaan veteen ne lopettavat syömisen kokonaan, lisääntyvät ja kuolevat heti sen jälkeen. == Lähteet == Luokka:Ympyräsuiset
Heikki Haapavaara

Heikki Jussi Tapio Haapavaara (26. maaliskuuta 1956 Kajaani – 27. elokuuta 2019 Singapore) oli suomalainen toimittaja ja tietokirjailija. Hän työskenteli muun muassa Kainuun Sanomissa, Ilta-Sanomissa sekä Kauppalehdessä. Hänelle myönnettiin Tietokirjallisuuden edistämispalkinto vuonna 2017. Haapavaara oli ensimmäinen länsimainen toimittaja, joka haastatteli Vladimir Putinia. Haapavaaran puoliso oli toimittaja Anna-Stina Nykänen. Haapavaara kuoli sairauskohtaukseen lentokoneessa palatessaan kaukomatkalta. ==Teoksia== * * * * ==Lähteet== ==Aiheesta muualla== * Heikki Haapavaaran muistokirjoitus Helsingin Sanomissa Luokka:Suomalaiset toimittajat Luokka:Suomalaiset tietokirjailijat Luokka:Vuonna 1956 syntyneet Luokka:Vuonna 2019 kuolleet
Anhalt

Anhalt voi tarkoittaa seuraavia asioita: * Anhaltin herttuakunta, Saksan herttuakunta 1806–1918 * Anhaltin vapaavaltio, Saksan osavaltio 1918–1945 * Saksi-Anhalt, nyky-Saksan osavaltio * Anhalt-suku (myös Askanian suku), vanha saksalainen hallitsijasuku * 6120 Anhalt, asteroidi * sukunimenä: ** August Anhalt (1899–1975), saksalainen maalari ** Edna Anhalt (1914–1987), yhdysvaltalainen käsikirjoittaja ** Edward Anhalt (1914–2000), yhdysvaltalainen käsikirjoittaja ja tuottaja ** Günther Anhalt (1906–1945), saksalainen SS-mies ** István Anhalt (1919–2012), unkarilais-kanadalainen säveltäjä.
Mä (albumi)

Mä on suomalaisen rap-artistin Lukas Leonin toinen studioalbumi, joka julkaistiin Liiga Musicin kautta 28. elokuuta 2019. Albumin kantaviin teemoihin kuuluu muun muassa nuoruus, ja se käsittelee myös Lukas Leonin identiteettiä ja ajatuksia. Levyn tekoprosessi aikana Lukas Leonilla oli vaikeuksia saada materiaalia valmiiksi, kunnes hän toukokuussa päätti viimeistellä albuimin elokuuhun mennessä. Mä nousi julkaisuviikollaan Suomen virallisen albumilistan sijalle 15. Viikkoa myöhemmin se nousi listan sijalle neljä. Yhteensä listaviikkoja levylle kertyi 25. Levyltä julkaistiin kolme singleä, joista kaksi ovat striimanneet kultaa. == Kappaleet == == Lähteet == Luokka:Vuoden 2019 albumit Luokka:Suomalaiset hip hop -albumit
Singtam

Singtam on Intian Sikkimissä sijaitseva kaupunki. Sieltä on noin 30 kilometrin matka osavaltion pääkaupunki Gangtokiin. Kaupungin lähistöllä sijaitsee Bermoikin buddhalaisluostari, joka perustettiin vuonna 1952. Toinen alueella sijaitseva buddhalaisluostari on vuonna 1992 perustettu Karma Thuje Choling -luostari. ==Väestö== Vuoden 2011 väestönlaskennan mukaan Singtamissa asuu 5 868 henkeä. Hindulaisia on melkein 78 prosenttia väestöstä, muslimeita ja buddhalaisia 8 % sekä kristittyjä 5 %. Lukutaitoisten osuus väestöstä on 86 prosenttia. ==Lähteet== ==Aiheesta muualla== Luokka:Sikkimin kaupungit
Slazenger

Slazenger on brittiläinen urheiluvarusteiden valmistaja, joka perustettiin vuonna 1881. Yhtiön perustivat Ralph ja Albert Slazenger. Slazengerin on omistanut vuodesta 2004 Sports Direct International plc. == Lähteet == == Aiheesta muualla == * Slazengerin kotisivut Luokka:Urheiluvälinevalmistajat Luokka:Vaatemerkit Luokka:Brittiläiset teollisuusyritykset
Jo van Ammers-Küller

Jo van Ammers-Küller (13. elokuuta 1884 Noordeloos, Alankomaat – 23. tammikuuta 1966 Bakel, AlankomaatJo van Ammers-Küller, Kirjasampo. Viitattu 27.8.2019) oli alankomaalainen kirjailija. Hän kirjoitti lähinnä historiallisia romaaneja.Jo van Ammers-Küller, Britannica.com 9.8.2019. Viitattu 27.8.2019 Van Ammers-Küller kirjoitti uransa alussa näytelmiä. Ensimmäiset menestyneet romaanit, Het huis der vreugden (1922) ja Jenny Huysten (1923), kertovat elämästä teatterissa ja sen ympärillä. Hän asui Lontoossa dramaturgina vuosina 1912–1921, ja ne perustuvat hänen omiin vaiheisiinsa. Varsinainen menestysromaani oli 1925 ilmestynyt De opstandigen, joka on Coornveltin perheen kolmen naissukupolven kamppailua yhteiskunnallisen tasa-arvon saavuttamiseksi sekä ankaraa kalvinistista ympäristöä vastaan. De opstandigenin ilmestyttyä van Ammers-Küllerin maine kasvoi. Hän luennoi Englannissa ja Saksassa. Sukutarinan muotoon puettu kertomus tuntui soveltuvan hyvin van Ammers-Küllerin kertojanlaadulle, niinpä hän jatkoi lajin kirjoittamista. Seurasi lisää historiallisia romaaneja, trilogia Heren, knechten, en vrouwen (1934–1938, myöhemmin otsikoitu uudestaan De Tavelincks), joka on amsterdamilaisen aatelisperheen kuvaus vuosilta 1778–1815, ja Elzelina (1940), joka kertoo hollantilaisnaisesta vuosina 1776–1845, sekä Ma (1943), perhekronikka vuosilta 1871–1901. Van Ammers-Küllerin suosio hiipui toisen maailmansodan jälkeen, sillä hän oli ollut sodan aikana saksalaismyönteinen. Useita van Ammers-Küllerin teoksia on suomennettu 1930-luvulla. Arvostelevassa kirjaluettelossa teoksia luokitellaan sanoin ”kevyt ajanvietekirja”Kyllikki Nohrström: Prinssi tuntematon. Arvosteleva kirjaluettelo 1934, Kirjasampo. Viitattu 27.8.2019 ja ”Taidetuotteena kirja ei ole erityisen merkillinen”.Kyllikki Nohrström: Eeva ja omena Arvosteleva kirjaluettelo 1932, Kirjasampo. Viitattu 27.8.2019 ==Suomennokset== * Tantalus: avioliittoromaani, suomentaja: Toini Jännes, WSOY 1929. * Naamiohuvit, suomentaja: Toini Jännes, WSOY 1930 * Kapinalliset naiset, suomentaja: Toini Jännes, WSOY 1931 (Coornveltin naiset: 1) * Eeva ja omena: Puck Coornveltin avioliitto, suomentaja: Toini Jännes, WSOY 1932 (Coornveltin naiset 2) * Jenny näyttelee: (Jenny Heysten), suomentaja: Toini Jännes, WSOY 1932 * Prinssi tuntematon, suomentaja: Toini Jännes, WSOY 1934 * Naisten ristiretki (Vrouwenkruistocht), suomentaja: Toini Jännes, WSOY 1939 (Coornveltin naiset: 3) ;Nuortenkirja * Vastavirtaan: nuorisoromaani, suomentaja: Toini Jännes, WSOY 1934 == Lähteet == Luokka:alankomaalaiset kirjailijat Luokka:Vuonna 1884 syntyneet Luokka:Vuonna 1966 kuolleet
Saksan keisarikunnan osavaltiot

Saksan keisarikunta muodostui 26 pienemmän valtion yhdistyessä tammikuussa 1871 liittovaltioksi, johon kuului 26 osavaltiota sekä Elsass-Lothringenin valtakunnanmaa. Näistä 26 valtiosta tuli keisarikunnan osavaltioita. Vuonna 1876 osavaltioiden lukumäärä vähentyi kahteenkymmeneenviiteen, kun Saksi- Lauenburgin herttuakunta liitettiin Preussin kuningaskuntaan. Jokaisella osavaltiolla (, tuon ajan virkasaksaksi Bundesstaaten) oli äänioikeus Bundesratissa, joka antoi niille edustuksen liittovaltion tasolla. Useat näistä valtioista kuuluivat alun perin Pyhään saksalais-roomalaiseen keisarikuntaan, jonka hajottua ne saavuttivat itsenäisyyden, kun taas toiset muodostettiin vuonna 1815 Wienin kongressin jälkeen. Useimmat, kuten Baijeri ja Oldenburg, eivät olleet maantieteellisesti yhtenäisiä, vaan niillä oli useita historiallisten aluemuutosten tai hallitsijasukujen jakautumisten aiheuttamia enklaaveja ja eksklaaveja. == Luettelo osavaltioista == Osavaltio Pääkaupunki Kuningaskunnat (Königreiche) Preussi (Preußen) Berliini Saksi (Sachsen) Dresden Suurherttuakunnat (Großherzogtümer) Hessen Mecklenburg- Schwerin Schwerin Mecklenburg-Strelitz Neustrelitz Oldenburg Oldenburg Saksi- Weimar-Eisenach (Sachsen-Weimar-Eisenach) Weimar Herttuakunnat (Herzogtümer) Anhalt Dessau Braunschweig Braunschweig Saksi-Altenburg (Sachsen-Altenburg) Altenburg Saksi-Coburg-Gotha (Sachsen-Coburg und Gotha) Coburg Saksi-Meiningen (Sachsen-Meiningen) Meiningen Saksi-Lauenburg (Sachsen-Lauenburg) (vuoteen 1876) Lauenburg Ruhtinaskunnat (Fürstentümer) Lippe Detmold Reuss-Gera Gera Reuss-Greiz Greiz Schaumburg-Lippe Bückeburg Schwarzburg-Rudolstadt Rudolstadt Schwarzburg-Sondershausen Sondershausen Waldeck-Pyrmont (Waldeck und Pyrmont) Arolsen Vapaat ja hansakaupungit (Freie und Hansestädte) Bremen Hampuri Lyypekki *
Werner Panitzki

Werner Panitzki (27. toukokuuta 1911 Kiel – 2. kesäkuuta 2000) oli Saksan ilmavoimien komentaja 1962–1966.Generalleutnant Werner Panitzki Saksan puolustusministeri Kai-Uwe von Hassel erotti Panitzkin omasta pyynnöstä, koska Panitzki oli haastateltaessa kuvannut Lockheed F-104 Starfighter -koneiden hankintaa ainoastaan poliittiseksi päätökseksi. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1911 syntyneet Luokka:Vuonna 2000 kuolleet
Barry McDaniel

Barry McDaniel (18. lokakuuta 1930 Lyndon, Kansas – 18. kesäkuuta 2018 Berliini, Saksa) oli yhdysvaltalaissyntyinen oopperalaulaja, äänialaltaan baritoni.Bach-Cantatas.com: Barry McDaniel (Baritone) Hän asettui Saksaan saatuaan vuonna 1953 Fulbright-stipendin. Hän esiintyi Berliinin Deutsche Operissa vuosina 1962–1999.OperaWire: Obituary: Baritone Barry McDaniel Dies at 87 == Elämä ja ura == McDaniel syntyi musikaaliseen perheeseen, aloitti pianonsoiton 9-vuotiaana ja opiskeli synnyinmaassaan Kansasin yliopistossa sekä Juilliard School of Musicissa. Fulbright-stipendin turvin hän opiskeli Stuttgartin musiikkikonservatoriossa. Debyyttinsä McDaniel teki Mainzin oopperassa, jossa hän esiintyi vuosina 1954–1955 ennen kaksivuotista asepalvelustaan Yhdysvaltain joukoissa. Vuonna 1957 hän solmi sopimuksen Stuttgartin valtionoopperan kanssa, ja vuonna 1959 hän esiintyi Karlsruhen oopperassa. Näillä esiintymisillään McDaniel myös sai Deutsche Operin päättäjien huomion. McDaniel teki urallaan yhteistyötä muiden muassa Dietrich Fischer-Dieskaun, Elisabeth Grümmerin, Josef Greindlin, Ernst Haefligerin, James Kingin, Pilar Lorengarin ja Edith Mathisin kanssa. McDanielin ohjelmistoon kuului muun muassa Christoph Willibald Gluckin ja Wolfgang Amadeus Mozartin teoksia, bel canto -oopperoita sekä Richard Straussin ja monien nykyoopperoiden rooleja. McDaniel esiintyi muun muassa Bayreuthin musiikkijuhlilla, Metropolitan-oopperassa, Münchenin oopperafestivaalilla, Wienissä, Hampurissa, Frankfurtissa, Genevessä, Amsterdamissa, Meksikossa ja Japanissa. Vuonna 1970 hänelle myönnettiin Berliner Kammersänger -arvonimi. Hän kuoli 87-vuotiaana pitkään sairastettuaan. == Lähteet == == Aiheesta muualla == * AllMusic: Barry McDaniel Luokka:Yhdysvaltalaiset oopperalaulajat Luokka:Saksalaiset oopperalaulajat Luokka:Baritonit Luokka:Vuonna 1930 syntyneet Luokka:Vuonna 2018 kuolleet
Johannes Steinhoff

Johannes Steinhoff (15. syyskuuta 1913 Bottendorf – 21. helmikuuta 1994 Wachtberg-Pech) oli Saksan ilmavoimien komentaja 1966-1970.General Johannes Steinhoff Johannes Steinhoff syntyi 15. syyskuuta 1913 Bottendorfissa Thüringenissä mylläriperheeseen. Hänellä oli kaksi veljeä Bernd ja Wolf sekä kaksi sisarta Greta ja Charlotte. Charlotte nai myöhemmin Ludwig Hahnin, joka oli miehitetyn Varsovan turvallisuuspoliisin komentaja ja osallistui Varsovan gheton tuhoamiseen. Johannes valmistui Klosterschule Roßlebenin konventista opiskeltuaan klassisia tieteitä ja kieliä kuten ranskaa, englantia, latinaa ja kreikkaa. Vuodet 1932–1934 hän opiskeli filosofiaa Jenan yliopistossa. Hän joutui kuitenkin keskeyttämään opintonsa varojen puutteen takia, minkä jälkeen hän kirjautui Saksan laivastoon palvellen lentokadettina yhdessä ystävänsä Dietrich Hrabakin kanssa. Hän siirtyi vasta perustettuihin Saksan ilmavoimiin vuonna 1936. Lentokoulutuksen päätyttyä Steinhoff siirrettiin Jagdgeschwader 26:een. Steinhoff avioitui vaimonsa Ursulan kanssa 29. huhtikuuta 1939. Avioliitossa syntyivät poika Wolf ja tytär Ursula, joka avioitui taloustieteen professorin ja Coloradon senaattorin Michael Birdin kanssa. == Lähteet == Luokka:Saksan ilmavoimien komentajat Luokka:Bundeswehrin kenraalit Luokka:Saksalaiset lentäjät Luokka:Vuonna 1913 syntyneet Luokka:Vuonna 1994 kuolleet
Por favor

Por favor! on suomalaislaulaja Marionin yhdeksäs studioalbumi, joka julkaistiin joulukuussa 1978. Albumin tunnetuimmaksi kappaleeksi nousi Salvatore ”Toto” Cutugnon säveltämä ja alun perin sanoittama ”Señorita, por favor”, johon Chrisse Johansson teki suomenkieliset sanat. Kappale saavutti suuren suosion ja olikin yksi vuoden 1978 suurimmista hittikappaleista. Kappaleen singlejulkaisu oli Suomen jukeboxien neljänneksi soitetuin single ja korkeimmillaan singlemyyntilistan viidennellä sijalla. Marion levytti kappaleet ”Aamuin” (”Love Is”), ”Maailmaan” (”Loving You”) sekä ”Nyt luonain oot” (”I Never Knew”) helmikuussa 1978 julkaistulle, englanninkieliselle studioalbumilleen Love Is.... EMI julkaisi albumin vinyylilevynä ja C-kasettina joulukuussa 1978. Jo ilmestymiskuussaan albumi kohosi kuukausittaisen Top 20 -albumilistan kuudenneksi, mutta vuoden 1979 tammikuussa albumi nousi listan neljänneksi. Listasijoitus tipahti helmikuussa kahdeksanneksi, jonka jälkeen albumi ei enää ylettynyt 20 parhaan joukkoon. == Kappaleet == Vinyylilevyn takakannen mukaan ”Señorita, por favor” -kappaleen suomenkielisen sanoituksen on tehnyt Pertti Reponen. Äänitearkiston mukaan kappaleen ”Aamuin” säveltänyt ja sanoittanut vain Alan David. === A-puoli === # # # # # Marion ja Mika (Sundqvist): # === B-puoli === # * # # # # # Lähteet:LP-levyn (9C 062-38313) takakansi. == Tekijät == === Muusikoita === Kappaleessa ”Señorita, por favor” saksalainen taustaorkesteri, muusikot tunnistamattomia. * Marion Rung – laulu * Rudi Bauer – kapellimestari (1) * Antti Hyvärinen – kapellimestari (kaikki, paitsi: 1), piano (4, 9, 11) * Toto Cutugno – taustalaulu (1) * Maarit Hurmerinta ja Irina Milan – taustalaulu (4, 9, 11) * Martti Metsäketo – taustalaulu ja congarummut (4, 9, 11) * Tom Bildo ja Petri Juutilainen – pasuunat (11) * Jörgen Petersen ja Simo Salminen – trumpetit (11) * Juha Björninen ja Kalle Lae (4, 9, 11) * Heikki ”Häkä” Virtanen – basso (4, 9, 11) * Nappi Ikonen – rummut (4, 9, 11) * Upi Sorvali – lyömäsoittimet (4, 9, 11) Lähteet: ; Jousiryhmän jäseniä * Jarmo Ahvenainen, Heikki Hämäläinen, Pekka Kari, Yrjö Lasonpalo, Marjukka Nenonen, Jussi Pesonen, Seppo Rautasuo, Juhani Tiainen ja Jorma Ylönen – viulut (4, 9, 11) * Kari Tuunanen ja Ahti Pilvi – alttoviulut (4, 9, 11) * Juhani Kivilaakso – sellot (4, 9, 11) * Kari Lindstedt – sellot (9) * Jorma Katrama – kontrabasso (9) Lähde: === Tuotanto === * Antti Hyvärinen ja Raimo Henriksson – tuottajat * Rudi Bauer ja Gerd Thumser – tuottajat (1) * Finnlevy-studiot (Takomo-studiot) / Tom Vuori – äänitys (touko- ja elokuussa 1978; laulut: 1) * Finnvox-studiot / Mikael ”Mikki” Nuorivaara – äänitys (syyskuussa 1978; laulut: 1) * Union Studio, München – äänitys (todennäköisesti; taustat: 1) * Ilmari Kostiainen – valokuvat * Seppo Järvinen – ulkoasu Lähteet: == Lähteet == == Aiheesta muualla == * Por favor! discogs.com-sivustolla Luokka:Vuoden 1978 albumit Luokka:Marion Rungin albumit
Riisikristitty

Riisikristitty (engl. rice Christian) on pilkkanimitys henkilöstä, joka on julistautunut kristityksi aineellisten etujen saamiseksi eikä uskonnollisista syistä. Termi assosioituu erityisesti Intiaan, missä köyhät oletettavasti kääntyvät kristinuskoon saadakseen ilmaista riisiä. Myös terveydenhuolto ja muut taloudelliset avustukset ovat mahdollisia motiiveja. Intiassa sekä kristilliset lähetyssaarnaajat että lähetystyön vastustajat ovat ilmaisseet huolensa siitä, että paikalliset saattavat kääntyä kristinuskoon hyötyäkseen lähetystyöhön annetuista lahjoitusvaroista. Englanniksi termiä käytettiin jo 1600-luvulla. William Dampier kommentoi ranskalaisten pappien toimintaa Tonkinin alueella vuonna 1689: ”Riisialmut ovat käännyttäneet useampia kuin heidän saarnaamisensa”.Diana & Michael Preston (2004). A Pirate of Exquisite Mind, Chapter XV. Walker & Company. ISBN 042520037X. (Google-kirjat.) ==Lähteet== Luokka:Etniset ja uskonnolliset haukkumasanat Luokka:Kristilliset käsitteet Luokka:Lähetystyö
Tulin, näin ja voitin...

Tulin, näin ja voitin... on Frederikin vuonna 1972 julkaistu debyyttialbumi. == Kappaleet == === A-puoli === # # # # # # === B-puoli === # * # # # # # == Aiheesta muualla == * Tulin, näin ja voitin... discogs.com -sivustolla Luokka:Vuoden 1972 esikoisalbumit Luokka:Frederikin albumit
Seriously

Seriously Digital Entertainment Oy, lyhyesti Seriously on suomalainen videopelejä kehittävä yritys, jonka israelilainen Playtika ilmoitti ostavansa elokuussa 2019. Sen videopelejä ovat Best Fiends -pelit. Yrityksen perustaja Petri Järvilehdon tulot olivat vuonna 2019 yli 30 miljoonaa euroa.https://yle.fi/uutiset/3-11627770 == Lähteet == == Aiheesta muualla == * Virallinen sivusto Luokka:69 Liiketalous Luokka:Suomalaiset videopeliyritykset
En periks anna milloinkaan

En periks anna milloinkaan on Frederikin vuonna 1974 julkaistu toinen albumi. == Kappaleet == === A-puoli === # # # # # # === B-puoli === # * # # # # # == Aiheesta muualla == * En periks anna milloinkaan discogs.com -sivustolla Luokka:Vuoden 1974 albumit Luokka:Frederikin albumit
Kanarianvalkovihma

Kanarianvalkovihma (Cytisus proliferus) on hernekasvien (Fabaceae) heimoon kuuluvien vihmojen (Cytisus) suvun pieni puu tai pensas. Se kasvaa endeemisenä eli kotoperäisenä Kanariansaarilla. == Kuvaus == === Lehdet ja oksat === Kanarianvalkovihma kasvaa noin 2–4 metriä korkeaksi. Sen lehdissä on kolme 2–3 senttimetriä pitkää lehdykkää, joiden alapinta on vaaleampi ja silkkimäisen karvoituksen peitossa. === Kukat ja hedelmät=== Kanarianvalkovihman kukat ovat kermanvalkoisia ja pienissä ryhmissä varren suuntaisesti. Sen hedelmät ovat litteitä vihreitä palkoja jotka tummenevat vanhetessaan. Siemenet ovat pieniä, kiiltäviä ja mustia. == Levinneisyys == Kanarianvalkovihma kasvaa kanarianmäntyvyöhykkeellä, sekä tuhkaisilla ja kivisillä kuivilla mailla. Sitä on kasvatettu rehukasvina, sillä sen lehdet ovat hyvin valkuaisainepitoiset. Sen kasvualue ulottuu noin 300–2 000 metrin väliselle vyöhykkeelle. == Kuvia == Flor de Tagasaste.JPG|Kanarianvalkovihman kukintoja. Chamaecytisus proliferus flowers.jpg|Kanarianvalkovihman kukkia ja lehtiä. Chamaecytisus proliferus.jpg|Kanarianvalkovihman palkoja. Chamaecytisuspalmensis.jpg|Siemeniä == Lähteet == * === Viitteet === == Aiheesta muualla == * * * Luokka:Vihmat Luokka:Kanariansaarien kasvit
Hereditary – pahan perintö

Hereditary – pahan perintö () on vuonna 2018 ensi-iltansa saanut psykologinen kauhuelokuva, jonka on ohjannut ja käsikirjoittanut Ari Aster. Elokuva on Asterin debyytti ohjaajana. Sen pääosia esittää Toni Collette, Alex Wolff, Milly Shapiro ja Gabriel Byrne. Hereditary – pahan perintö sai ensi-iltansa Sundancen elokuvajuhlilla 21. tammikuuta 2018, Yhdysvalloissa 8. kesäkuuta 2018, sekä Suomessa 20. kesäkuuta 2018. Elokuva sai kriitikoilta positiivisen vastaanoton, ja erityisesti Toni Colletten roolisuoritus sai ylistystä. Se oli myös kaupallinen menestys, tuottaen yli 80 miljoonaa dollaria 10 miljoonan dollarin budjetilla, ollen A24:n tuottoisin elokuva maailmanlaajuisesti. == Näyttelijät == == Arvioita == * Muropaketti: * Filmgoer: * Episodi: * V2: * Me Naiset: * Film-O-Holic: == Lähteet == == Aiheesta muualla == * Viralliset kotisivut * * * * Luokka:Vuoden 2018 yhdysvaltalaiset elokuvat Luokka:Psykologiset kauhuelokuvat Luokka:Yhdysvaltalaiset kauhuelokuvat Luokka:Ari Asterin ohjaamat elokuvat Luokka:A24:n elokuvat
Gerhard Limberg

Gerhard Limberg (7. heinäkuuta 1920 – 23. maaliskuuta 2006) oli saksalainen kenraaliluutnantti. Hänestä tuli Saksan ilmavoimien komentaja 1. huhtikuuta 1974 Günther Rallin jälkeen. Hän jätti tehtävän vuonna 1978.Generalleutnant Gerhard Limberg == Lähteet == Luokka:Saksan ilmavoimien komentajat Luokka:Bundeswehrin kenraalit Luokka:Vuonna 1920 syntyneet Luokka:Vuonna 2006 kuolleet
Friedrich Obleser

Friedrich Obleser (21. helmikuuta 1923 Pottenstein, Itävalta – 5. kesäkuuta 2004 Neuenkirchen, Itävalta) oli Saksan ilmavoimien komentaja 1978-1983.Generalleutnant Friedrich Obleser Toisessa maailmansodassa hän oli hävittäjälentäjänä Saksan ilmavoimissa. Hän saavutti ässäksi vaadittavan määrän pudotuksia ja sodan loppuun mennessä 120 ilmavoittoa. Friedrich Obleser syntyi 21. helmikuuta 1923 Pottensteinissä Itävallassa lähellä Wieniä. Hänet sijoitettiin 1. lokakuuta 1940 Ausbildungregiment 61:een. Hänet ylennettiin luutnantiksi 1. huhtikuuta 1942 ja siirrettiin Jagdgeschwader 52:n 8. lentueeseen. Tammikuussa 1943 hänet liitettiin Jagdgeschwader 2:n 8. lentueeseen koulutuksen täydentämiseksi ja hän lensi ensimmäisen taistelulentonsa 12. tammikuuta. Hän palasi 28. maaliskuuta 8./JG 52:een, missä hän haavoittui 28. toukokuuta jouduttuaan ilmatorjuntatuleen. Onnistuneen pakkolaskun jälkeen hän oli kaksi kuukautta poissa taistelutehtävistä.ww2.dk Hän haavoittui pahoin 30. joulukuuta 1944 käyttäessään panzerfaustia Zagorzen alueella käydyissä taisteluissa. Hän ei palannut enää sotatoimiin. Toisen maailmansodan päättyessä hän oli tehnyt yli 500 taistelulentoa ja saavuttanut 120 ilmavoittoa. Obleser liittyi 1. elokuuta 1956 uudelleen perustettuihin Saksan ilmavoimiin kapteenina. Hän oli lentokoulutuksessa Yhdysvalloissa Luken lentotukikohdassa 1. elokuuta 1957 - 28. helmikuuta 1958. Hänet sijoitettiin 1. maaliskuuta Waffenschule der Luftwaffe 10:n 3. laivueeseen lennonopettajaksi. Hänet ylennettiin 17. joulukuuta majuriksi. Hänet sijoitettiin 1. marraskuuta 1959 esikuntaupseeriksi Jagdgeschwader 72:een ja hän vastaanotti komentajan tehtävät 1. marraskuuta 1961. Hänet ylennettiin 29. marraskuuta everstiluutnantiksi. Hänet siirrettiin 19. joulukuuta 1963 Jagdbombergeschwader 31:n komentajaksi ja ylennettiin everstiksi 23. heinäkuuta 1967. Hänet siirrettiin 1. joulukuuta 1966 Alankomaihin Naton Keski-Euroopan ilma-armeijan (AFCENT) esikunnan operatiiviselle osatolle esikuntaupseeriksi. Hänet ylennettiin 1. lokakuuta 1971 prikaatikenraaliksi ja kenraalimajuriksi 1. lokakuuta 1977. Hänet nimitettiin Saksan ilmavoimien komentajaksi 1. lokakuuta 1978 ja ylennettiin kenraaliluutnantiksi 1. lokakuuta 1979. Hän jäi eläkkeelle 31. maaliskuuta 1983. Hän kuoli 5. kesäkuuta 2004 Neuenkirchen-Seelscheidissä. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1923 syntyneet Luokka:Vuonna 2004 kuolleet
Eberhard Eimler

Eberhard Eimler (30. marraskuuta 1930 Ulm, Weimarin tasavalta – 17. joulukuuta 2022) oli Saksan ilmavoimien komentaja 1983-1987 ja Naton Euroopassa olevien joukkojen apulaiskomentaja 1987-1990.General Eberhard Eimler Eimler oli pioneerikapteenin poika ja hän liittyi toukokuussa 1956 Saksan ilmavoimiin. Hän oli sijoitettuna Bonniin Saksan puolustusministeriöön 1966-1970. Lokakuussa 1980 hänet ylennettiin kenraaliluutnantiksi ja samalla nimitettiin Naton Euroopassa olevien ilmavoimien apulaiskomentajaksi Yhdysvaltain kenraalin Charles A. Gabrielin alaisuuteen. Hänet ylennettiin neljän tähden kenraaliksi yhtenä 24 saksalaisesta toisen maailmansodan jälkeen. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1930 syntyneet Luokka:Vuonna 2022 kuolleet
Annika Hannola

Annika Emilia Hannola (s. 21. elokuuta 1997 Helsinki) on suomalainen aitajuoksija, joka edustaa Helsingin Kisa-Veikkoja. Hänen valmentajansa on Kari Mastokangas. Yleisurheilun sisäratojen Suomen-mestaruuskilpailuissa Hannola sai hopeaa vuonna 2019 300 metrin aitajuoksussa ja vuonna 2020 4 × 300 metrin viestijuoksussa. == Lähteet == Luokka:Vuonna 1997 syntyneet Luokka:Elävät henkilöt Luokka:Suomalaiset 400 metrin aitajuoksijat
Korkkijälsi

Korkkijälsi on solukkoa, jota on monien putkilokasvien päällysketoissa. Se on yksi kaarnan kerros, joka sijaitsee korkkisolukon ja nilan välissä. Se on sivusuuntaista kasvusolukkoa, joka vastaa paksuuskasvusta korvaten juurten ja varren päällysketon. Sitä on puisissa ja monissa ruohovartisissa kaksisirkkaisissa, paljassiemenisissä ja joissakin yksisirkkaisissa (yksisirkkaisilla ei yleensä ole paksuuskasvua). Se on yksi kasvien kasvusolukoista – kehittymättömistä levyistä koostuvien kudosten osin erilaistumattomia soluja, joiden avulla kasvi kasvaa. Korkkijällen tehtävänä on tuottaa korkkisolukkoa eli kovaa suojaavaa ainesta.Junikka, L. (1994) "Macroscopic bark terminology". IAWA Journal 15(1): 3–45 Trockenbrodt, M. (1990) "Survey and discussion of the terminology used in bark anatomy". IAWA Bulletin, New Series 11: 141–166 Korkkijällen synonyymi on fellogeeni, ja se määritellään meristemaattiseksi solukerrokseksi, joka vastaa korkkikuoren kehityksestä. Soluja, jotka kasvavat sisäänpäin, kutsutaan korkkitylpyksi (fellodermiksi), ja ulospäin kehittyviä soluja korkiksi (felleemiksi) (huomaa samankaltaisuus jännejällen kanssa). Kuorkkikuori koostuu siten kolmesta erilaisesta kerroksesta:Junikka, L. (1994) "Macroscopic bark terminology". IAWA Journal 15(1): 3–45 Trockenbrodt, M. (1990) "Survey and discussion of the terminology used in bark anatomy". IAWA Bulletin, New Series 11: 141–166 * korkkitylpystä - korkkijällen sisällä, koostuu elävistä typpysolukon soluista * korkkijällestä - kasvusolukkoa, joka nostaa korkkikuorta * korkista - täysikasvuisena kuollutta; ilmatäytteistä suojaavaa ulkokudosta Korkkijällen kasvu ja kehitys vaihtelee suuresti lajeittain ja riippuu paljon myös kasvin iästä ja kasvuolosuhteista. Tämä voidaan huomata myös erilaisista korkkipinnoista, jotka voivat olla sileitä, halkeilleita, mosaiikinkaltaisia, suomukkaita tai hilseileviä. == Taloudellinen merkitys == Kaupallinen korkki tehdään korkkitammen kuoresta. Sillä on monia käyttökohteita, kuten viinipullojen korkit, ilmoitustaulut, aluset, pannunaluset, joilla suojataan pöytiä kuumilta pannuilta, eristeet, kansien tilkintä, lattiat, moottoreiden tiivisteet, onkien kohot, onkivapojen ja tennismailojen kahvat jne. Sen vahvuuden, painon ja hinnan suhde on hyvä myös tuulitunneleiden aerodynaamisiin koekappaleisiin, tekokuiden kantoraketeiden hyötykuorman profilointiin, paluupintoihin ja puristusliitoksiin kiinteissä työntövoimakurssirakettimoottoreiden suuttimissa. Monia korkkikuoren tyyppejä käytetään lehtikatteena. == Katso myös == * päällysketto * korkkikuori == Lähteet == Luokka:Kasvisolukot
Cui bono

Cui bono on latinaa, ja se tarkoittaa suomeksi "kuka hyötyy". Termiä käytetään pääosin rikostutkinnassa silloin, kun yritetään saada selville rikolliset, ja heidän motiivinsa rikokseen. == Lähteet == Luokka:Latinankieliset fraasit Luokka:Oikeustiede
The Zombies (EP)

The Zombies on brittiläisen rockyhtyeen The Zombiesin EP-levy. Levy julkaistiin vuonna 1965. ==Kappaleet== ===A-puoli=== * Kind of Girl (Argent) * Sometimes (Argent) ===B-puoli=== * It’s Alright (Argent) * Summertime (George Gershwin, Ira Gershwin, DuBose Heyward) ==Lähteet== Luokka:Vuoden 1965 EP:t Luokka:The Zombiesin albumit
Suomen Kaakeli-, Fajanssi- ja Uunityöntekijäin Liitto

Suomen Kaakeli-, Fajanssi- ja Uunityöntekijäin Liitto oli suomalainen vuosina 1906–1915 toiminut ammattiliitto, joka kuului keskusjärjestö Suomen Ammattijärjestöön 1907 alkaenSuomen Ammattijärjestö I, Dds Toimintakertomukset 1907–1929 (Työväen Arkisto). Ensimmäiset uuni-, kaakeli- ja fajanssityöläisten ammattiosastot perustettiin vuosina 1896–1897. Vuosina 1899–1900 toimi Kaakeli- ja fajanssityöntekijäin liitto. Suomen Kaakeli-, Fajanssi- ja Uunityöntekijäin Liitto perustettiin syyskuussa 1906. Perustavassa kokouksessa puheenjohtajaksi valittiin Robert Salonen, varapuheenjohtajaksi August Aaltonen, rahastonhoitajaksi K. J. Koski ja sihteeriksi Artturi Aalto. Liittoon kuului vuoden 1906 lopussa 7 osastoa. Liitto hajosi vuonna 1915, jolloin uunintekijät liittyivät Suomen Muurarien Liittoon ja kaakeli- ja fajanssityöntekijät Suomen Tehdas- ja Sekatyöväen Liittoon. == Lähteet == Luokka:Keramiikkateollisuus Luokka:Lakkautetut suomalaiset ammattiliitot
Poigny-la-Forêt

Poigny-la-Forêt on kunta Ranskassa Yvelinesin departementissa Île-de-Francen alueella. Se sijaitsee noin 61 km Pariisista lounaaseen. Kunnan nähtävyyksiä on Moulineaux’n luostarin rauniot. Siitä on jäljellä osittain kasvillisuuden peittämä luostarikirkko. Harvinaisen kohteesta tekee se, että Grandmontin sääntökunnan luostareita rakennettiin Ranskaan 155 kappaletta, mutta niistä 120 on tuhoutunut kokonaan. Kunnassa onkin ryhdytty toimiin luostarin pelastamiseksi.Sauvons le prieuré des Moulineaux ==Lähteet== ==Aiheesta muualla== Luokka:Yvelinesin kunnat
Auffargis

Auffargis on kunta Ranskassa Yvelinesin departementissa Île-de-Francen alueella. Se sijaitsee noin 50 km Pariisista lounaaseen. ==Tunnettuja kuntalaisia== Tour de France 2019 *Jean Rochefort (1930-2017), näyttelijä *Christine Boutin (s. 1944), poliitikko ja entinen asuntoministeri (2007-2009) ja entinen Auffargisin pormestari ==Lähteet== ==Aiheesta muualla== Luokka:Yvelinesin kunnat
Franco Armani

Franco Armani (s. 16. lokakuuta 1986 Casilda, Santa Fe) on argentiinalainen jalkapalloilija, pelipaikaltaan maalivahti. Hän edustaa Argentiinan pääsarjassa pelaavaa River Platea. Armani on pelannut aiemmin Ferro Carril Oesten, Deportivo Merlon ja Atlético Nacionalin riveissä. Hän käyttää pelinumeroa 1. Armani voitti Atlético Nacionalissa Kolumbian-mestaruuden 2011, 2013, 2014, 2015 ja 2017, Copa Libertadoresin 2016 sekä Recopa Sudamericanan 2017. River Platessa hän on voittanut Argentiinan-mestaruuden 2021, Argentiinan cupin 2019, Copa Libertadoresin 2018 ja Recopa Sudamericanan 2019. Armani pelasi ensimmäiset maaottelunsa Argentiinan maajoukkueessa vuoden 2018 MM-kilpailuissa, joissa hän pelasi ottelut Nigeriaa ja Ranskaa vastaan. Hän pelasi kaikki kuusi ottelua Argentiinan pronssijoukkueessa Copa Américassa 2019. Hän pelasi yhden alkulohko-ottelun Argentiinan voittaessa Copa Américan 2021. Hän kuului maailmanmestaruuden voittaneeseen Argentiinan joukkueeseen MM-kilpailuissa 2022, muttei saanut turnauksessa peliaikaa. == Lähteet == Luokka:Argentiinalaiset jalkapallomaalivahdit Luokka:Jalkapallon maailmanmestarit Luokka:Vuonna 1986 syntyneet Luokka:Elävät henkilöt
Cernay-la-Ville

Cernay-la-Ville on kunta Ranskassa Yvelinesin departementissa Île-de-Francen alueella. Se sijaitsee noin 48 km Pariisista lounaaseen. ==Tunnettuja kuntalaisia== Tour de France 2019 *Armand Blanchonnet (1903-1968), kilpapyöräilijä ja olympiavoittaja vuonna 1924 ==Lähteet== ==Aiheesta muualla== Luokka:Yvelinesin kunnat
Iota Aurigae

Iota Aurigae tai Hassaleh on tähti Ajomiehen tähdistössä. Sen magnitudi on 2,7, joten sen voi nähdä paljaalla silmällä. Se on Ajomiehen tähdistön neljänneksi kirkkain tähti. Se on noin 490 valovuotta Auringosta. == Lähteet == Luokka:Ajomiehen tähdistö Luokka:K-spektriluokan tähdet
Horst Jungkurth

Horst Jungkurth (24. tammikuuta 1933 – 24. lokakuuta 2022) oli Saksan ilmavoimien komentaja 1987–1991.Generalleutnant Horst Jungkurth Hän oli sotilasarvoltaan kenraaliluutnantti. Hänen ylenemisensä vielä korkeampaan asemaan katsotaan katkenneen vuonna 1988 tapahtuneeseen Ramsteinin lentonäytösonnettomuuteen. == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1933 syntyneet Luokka:Vuonna 2022 kuolleet
Tukholman ilmasto

Tukholman ilmasto on Köppenin luokituksen mukaan lämminkesäinen mannerilmasto. Vuoden keskilämpötila on 7 celsiusastetta. Lämpimin kuukausi on heinäkuu 17,9 celsiusasteen päiväkeskilämpötilallaan ja kylmin helmikuu −2,6 celsiusasteen päiväkeskilämpötilallaan. Vuotuinen sadanta on keskimäärin 527 millimetriä. Kuivinta on maaliskuussa, jolloin sataa keskimäärin 25 millimetriä ja sateisinta heinäkuussa jolloin sadanta on keskimäärin 66 millimetriä. Korkein koskaan mitattu lämpötila Tukholmassa on 35 celsiusastetta joka mitattiin elokuussa. Aurinko paistaa keskimääräisesti eniten heinäkuussa ja vähiten joulukuussa. Veden lämpötila on korkeimmillaan kesäkuussa ja alimmillaan tammikuussa. UV-indeksi on keskikesällä Tukholmassa 5 ja talvikuukausina 0. Lumi sataa Tukholmaan keskimäärin 11. marraskuuta ja sulaa keskimäärin 4. huhtikuuta. Tukholman kaikkien aikojen lumiennätys 39 senttimetriä mitattiin 10. marraskuuta 2016. == Lähteet == Luokka:Tukholman maantiede Luokka:Ilmasto
Intianriisihaikara

Intianriisihaikara (Ardeola grayii) on rääkkähaikaroiden sukuun kuuluva lintulaji. Lajia tavataan Iranissa, Pakistanissa, Intiassa, Myanmarissa, Bangladeshissa ja Sri Lankassa. Intianriisihaikaran kuvasi tieteelle ensimmäisen kerran William Henry Sykes vuonna 1832. == Kuvia == Tiedosto:Pond Heron (Ardeola grayii) at Narayanganj, Bangladesh.jpg Tiedosto:Indian Pond Heron Ardeola grayii Bharatpur by Dr. Raju Kasambe.jpg Tiedosto:Ardeola grayii Hardwicke.jpg Tiedosto:Ardeola grayii.jpg == Lähteet == Luokka:Haikarat
Dampierre-en-Yvelines

Dampierre-en-Yvelines on kunta Ranskassa Yvelinesin departementissa Île-de- Francen alueella. Se sijaitsee noin 47 km Pariisista lounaaseen. Kunnan nähtävyyksiä on 1600-luvulta peräisin oleva barokkilinna Château de Dampierre. Linnan on suunnitellut arkkitehti Jules Hardouin-Mansart ja puutarhan Ludvig XIV:n maisema-arkkitehti André Le Nôtre. Puisto avattiin yleisölle keväällä 2019. Linnassa on kuvattu useita elokuvia, kuten Sofia Coppolan ohjaama Marie Antoinette. Tour de France 2019 ==Tunnettuja kuntalaisia== * Henri Pélissier (1889-1935), kilpapyöräilijä joka surmattiin täällä * Anne de Rochechouart de Mortemart, (1847- 1933) feministi ja kuvanveistäjä ==Lähteet== ==Aiheesta muualla== Luokka:Yvelinesin kunnat